
Për akreditimin e programit të studimit të ciklit të dytë “master profesional” në shkenca politike me profil “administrim publik”, në shkenca juridike, me profile: “e drejtë biznesi”, “e drejtë publike” dhe në administrim biznesi, me profile: “shërbime bankare dhe financiare”, “marketing dhe menaxhim operacionesh”, “financë kontabilitet”, “lidership dhe menaxhim burimesh njerëzore” të shkollës së lartë universitare jopublike “universiteti marin barleti”

Në mbështetje të nenit 102 të Kushtetutës së Republikës së Shqipërisë dhe të nenit 62 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar,

Urdhëroj:

1. Akreditimin, në përputhje me vendimin nr. 357, datë 13.7.2012 të Këshillit të Akreditimit, në shkollën e lartë universitare jopublike “Universiteti Marin Barleti”, e programit të studimit të ciklit të dytë “Master profesional” në “Shkenca politike”, me profil “Administrim publik”.
2. Akreditimin, në përputhje me vendimin nr. 357, datë 13.7.2012 të Këshillit të Akreditimit, në shkollën e lartë universitare jopublike “Universiteti Marin Barleti” e programit të studimit të ciklit të dytë “Master profesional” në “Shkenca juridike”, me profile:
a) E drejta publike;
b) E drejtë biznesi.
3. Akreditimin, në përputhje me vendimin nr. 357, datë 13.7.2012 të Këshillit të Akreditimit, në shkollën e lartë universitare jopublike “Universiteti Marin Barleti”, e programit të studimit të ciklit të dytë “Master profesional” në “Administrim biznesi”, me profile:
a) Shërbime bankare dhe financiare;
b) Marketing dhe menaxhim operacionesh;
c) Lidership dhe menaxhim burimesh njerëzore;
d) Financë kontabiliteti.
4. Shkolla e lartë universitare jopublike “Universiteti Marin Barleti” të plotësojë rekomandimet e paraqitura në vendimin e Këshillit të Akreditimit, bashkëlidhur këtij urdhri, përpara fillimit të vitit të ri akademik 2012-2013.
5. Shkolla e lartë universitare jopublike “Universiteti Marin Barleti” do t’i nënshtrohet vlerësimit dhe akreditimit periodik të programeve të studimit të përcaktuar në pikën 1 të këtij urdhri, çdo 6 vjet, sipas pikës 4 neni 62 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar.
6. Urdhri bëhet publik në faqen zyrtare të Ministrisë së Arsimit dhe Shkencës.
7. Ngarkohet për zbatimin e këtij urdhri Agjencia Publike e Akreditimit të Arsimit të Lartë, Këshilli i Akreditimit, Drejtoria e Zhvillimit të Arsimit Jopublik dhe shkolla e lartë universitare jopublike “Universiteti Marin Barleti”.
Ky urdhër hyn në fuqi menjëherë.
Ministri i Arsimit dhe Shkencës
Myqerem Tafaj 
